Anime

Anime () je stil crtane animacije porijeklom iz Japana, sa karakterističnim stilizacijom likova i pozadine koja ga vizuelno odvaja od drugih vidova animacije. Riječ anime dolazi od engleske riječi 'animation'. Dok su neki anime naslovi u potpunosti ručno crtani, pomoć računara u procesu stvaranja anime-a je potpuno uobičajena (oni koji su potpuno računarski uradjeni zovu se CGI). Priče anime-a su obično izmišljene. Anime se emituje preko televizije, distribuira na medijima kao što su VHS ili DVD ili preko igara za konzole ili računare. Mnoga anime djela su nastala pod uticajem japanskog stripa znanog kao manga. Neki anime naslovi su adaptirani u igrane filmove ili serije.

 Žanrovi 
Anime ima mnogo žanrova, kao i tradicionalni igrani filmovi i serije. Ti žanrovi podrazumijevaju avanture, naučnu fantastiku, priče za djecu, ljubavne priče, srednjevekovnu fantaziju, erotiku, horor, akciju i dramu.

Većina anime-a sadrži elemente nekoliko različitih žanrova, kao i varijacije tema. Ovo čini vrlo teškim razvrstavanje nekoliko naslova. Anime može da ima naizgled prostu radnju, ali u isto vrijeme može sadržati mnogo složeniju, dublju radnju i razvijanje likova. Nije neobično da anime, orijentiran prevashodno dobroj akciji, sadrži humor, ljubav, pa čak i oštre društvene komentare. Isto se može odnositi na anime orijentiran ljubavnim pričama da sadrže jake akcione elemente.

Žanrovi koji su specifični za anime i mangu:

 Bišojo (Bishōjo): na japanskom ”lijepa djevojka”, usvojeni termin koji se može iskoristiti da opiše svaki anime koji sadži likove lijepih djevojaka.
 Bišonen (Bishōnen): na japanskom ”lijep dječak”, usvojeni termin koji se može odnositi na svaki anime koji u sebi ime zgodne dječake i ljude.
 Eči (Ecchi): dobijeno izgovorom latiničnog slova ”H”, što u Japanu označava nepristojnu seksualnost.
 Hentai (Hentai): na japanskom ”perverzno” i koristi ga zapadnjačka publika da uputi na pornografski anime.
 Josei (Josei): na japanskom ”mlada žena”; ovaj anime ili manga je namijenjen mlađim ženama i jedna je od najrjeđih formi.
 Kodomo (Kodomo): na japanskom ”dete”, ovakakv anime ili manga je namjenjen mlađoj deci
 Meka (Mecha): anime ili manga koji sadrže džinovske robote.
 Moe (Moé): anime ili manga koji sadrže likove koji su ektremno veseli i slatki.
 Progresivni: umjetnički filmovi
 Sejnen (Seinen): anime ili manga koji su slični Šonen tipu, ali su namjenjeni starijoj publici.
 Sentai/Super Sentai (Sentai/Super Sentai): anime ili manga koji uključuju timove superheroja.
 Šojo (Shōjo): na japanskom ”male djevojčice”, označava anime ili mangu koji su namjenjeni djevojčicama.
o Maho Šojo (Mahō Shōjo): podžanr Šoja poznat kao priče o magičnim djevojkama.
 Šojoai (Shōjo-ai): označava anime ili mangu čija je tema ljubav između ženskih likova. Poznato i pod nazivom Yuri.
 Šonen (Shōnen): na japanskom ”dječaci”, odnosi se na anime ili mangu namijenjen dječacima ili mlađim ljudima, na primjer "Zmajeve kugle" 
 Šonenai (Shōnen-ai): označava anime ili mange čija je tema ljubav između muških likova. Ovaj termin je izbačen u Japanu zbog referenci na pedofiliju.Poznato i pod nazivom Yaoi.

 Također pogledajte 
 Michiko to Hatchin
 Death Note
 Manga
 OVA

 Reference 

 Vanjski linkovi 
 AnimeHouse
 Anime animated gifs 
AnimationDok
 Robotech Fun Site
 Anime Downloads


Kategorija:Animirani film
Kategorija:Japanski izumi